Държавен вестник, бр. 9, 2026 г., стр. 141

БРОЙ  9	
Д Ъ Р Ж А В Е Н  В Е С Т Н И К 	
СТР.  141  
 
 
занимаващи се с отглеждане, търговия и транспорт на декоративни растителни материали. 
Повечето дейности се извършват на открито – в паркове и градини. В своята работа работникът 
използва различни видове градински инструменти за предварителна подготовка на площите, за 
почвообработка, за бране и добиване на семена, плодове и резници, за изваждане и садене на 
фиданки, за сеене. Занимава се с оформяне и поддържане на зелени площи, напояване и др. 
Лицата, практикуващи професията, трябва да познават и спазват правилата за 
здравословни и безопасни условия на труд и за опазване на околната среда от замърсяване. При 
изпълнение на някои дейности може да работят с опасни химически препарати – торове, 
препарати за растителна защита и др. 
Наемането и определянето на работното време се договаря с работодателя при спазване 
изискванията на Кодекса на труда. 
2.2. Втора степен на професионална квалификация по професията  
Лицето, придобило втора степен на професионална квалификация по професията 
„Флористика и озеленяване“, засажда и полага грижи за дървесна, храстова и цветна растителност 
на открито или в оранжерии, подготвя посадъчен материал и извършва размножаване на 
декоративни растения, аранжира композиции от цветя. В своята дейност подготвя почвата за 
засаждане, извършва растителнозащитни мероприятия, полага грижи за цветя в цветарски 
магазин или за растителност в паркове и градини. Работи в държавни или частни организации с 
дейност в областта на озеленяването, в разсадници за декоративни дървесно-храстови видове, в 
цветопроизводствени стопанства, ботанически градини, дендрариуми и други организации, 
занимаващи се с отглеждане, търговия и транспорт на декоративни растителни видове. Може да 
работи също така в организации, упражняващи дейности по строителство и поддържане в 
областта на ландшафтната архитектура. В своята работа използва различни видове градинска 
малогабаритна техника и инструменти за предварителна подготовка на площите, за 
почвообработка, за добиване на семена и резници, за изваждане и садене на фиданки, за сеене. 
Занимава се с оформяне и поддържане на зелени площи, напояване и др. При изпълнение на някои 
дейности работи с вредни химически препарати – торове, препарати за растителна защита и др. 
За част от дейностите разчита проекти и работни чертежи. 
Наемането и определянето на работното време се договаря с работодателя съобразно вида 
работа и метеорологичните условия при спазване на Кодекса на труда. 
2.3. 
Трета степен на професионална квалификация по професията  
Специалистът трета степен на професионална квалификация по професията „Флористика 
и озеленяване“ организира засаждането и грижите за дървесна, храстова и цветна растителност 
на открито или в оранжерии, подготвя посадъчен материал и извършва размножаване на 
растенията, разработва проекти и аранжира и поддържа цветя в различни обекти. Участва в 
разработването на техническа и технологична документация в цветопроизводственото 
стопанство. Участва в екипи за проектиране, изграждане и поддържане на паркова архитектура. 
Има възможност да работи в държавни и общински предприятия, учредени или преобразувани 
като търговски дружества – еднолични дружества с ограничена отговорност или еднолични 
акционерни дружества, кооперации, кооперативни предприятия и междукооперативни 
предприятия, с дейност в областта на озеленяването, зеленото строителство и устройството на 
ландшафта, в разсадници за декоративни дървесно-храстови видове, в цветопроизводствени